Työttömyysetuuden sovittelu tarkoittaa sitä, että osa-aikatyössä, keikkatyössä tai sivutoimisessa yritystoiminnassa työllistyvä voi saada työttömyysetuutta, joka täydentää osa-aikaisesta tai keikkaluonteisesta palkkatyöstä taikka sivutoimisesta yritystoiminnasta saatavaa toimeentuloa.
Soviteltu työttömyysetuus puolestaan tarkoittaa sitä täyden työttömyysetuuden sijasta maksettavaa etuutta, jossa osa-aikatyön, keikkatyön tai sivutoimisen yritystoiminnan tulot on otettu huomioon täyttä työttömyysetuutta pienentävinä tuloina.